CELEX: 32019D1932
Language: et
Date: 2019-11-18 00:00:00
Title: Nõukogu otsus (EL) 2019/1932, 18. november 2019, Euroopa Liidu nimel võetava seisukoha kohta AKV-ELi suursaadikute komitees seoses AKV-ELi koostöölepingu artikli 95 lõike 4 kohaste üleminekumeetmete võtmise otsuse vastuvõtmisega

21.11.2019   
               
               
                  ET
               
               
                  Euroopa Liidu Teataja
               
               
                  L 300/1
               
            
         NÕUKOGU OTSUS (EL) 2019/1932,
         18. november 2019,
         Euroopa Liidu nimel võetava seisukoha kohta AKV-ELi suursaadikute komitees seoses AKV-ELi koostöölepingu artikli 95 lõike 4 kohaste üleminekumeetmete võtmise otsuse vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Koostööleping ühelt poolt Aafrika, Kariibi mere ja Vaikse ookeani piirkonna riikide rühma (AKV) ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous (1) (edaspidi „AKV-ELi koostööleping“), jõustus 1. aprillil 2003 ja seda kohaldatakse kuni 29. veebruarini 2020.
                  
               
                     (2)
                  
                  
                     Septembris 2018 alustati kooskõlas AKV-ELi koostöölepingu artikli 95 lõike 4 esimese lõiguga läbirääkimisi uue AKV-ELi koostöölepingu (edaspidi „uus leping“) sõlmimiseks. Kuna uus leping ei ole kehtiva õigusraamistiku aegumise kuupäevaks kohaldamiseks valmis, on vaja vastu võtta üleminekumeetmed, et pikendada AKV-ELi koostöölepingu sätete kohaldamist.
                  
               
                     (3)
                  
                  
                     AKV-ELi koostöölepingu artikli 95 lõike 4 teise lõigu kohaselt võtab AKV-ELi ministrite nõukogu kõik üleminekumeetmed, mida võib vaja minna uue lepingu jõustumiseni.
                  
               
                     (4)
                  
                  
                     23. mail 2019 delegeeris AKV-ELi ministrite nõukogu üleminekumeetmete vastuvõtmise volitused AKV-ELi koostöölepingu artikli 15 lõike 4 kohaselt AKV-ELi suursaadikute komiteele (2). AKV-ELi suursaadikute komitee peab tegema AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse.
                  
               
                     (5)
                  
                  
                     On asjakohane määrata kindlaks liidu nimel AKV-ELi suursaadikute komitees võetav seisukoht, kuna vastuvõetav otsus on liidule siduv.
                  
               
                     (6)
                  
                  
                     AKV-ELi partnerluslepingu sätteid kohaldatakse eesmärgiga säilitada ühelt poolt liidu ja selle liikmesriikide ning teiselt poolt AKV riikide vaheliste suhete järjepidevus. Seega ei ole üleminekumeetmed ette nähtud AKV-ELi koostöölepingu muutmiseks, nagu on sätestatud selle artikli 95 lõikes 3.
                  
               
                     (7)
                  
                  
                     Liidu võetav seisukoht AKV-ELi suursaadikute komitees seoses AKV-ELi koostöölepingu artikli 95 lõike 4 kohaste üleminekumeetmete vastuvõtmisega peaks seetõttu põhinema käesolevale otsusele lisatud otsuse eelnõul,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel AKV-ELi suursaadikute komitees AKV-ELi koostöölepingu artikli 95 lõike 4 kohaselt, on pikendada AKV-ELi koostöölepingu kohaldamist kuni 31. detsembrini 2020 või kuni uue lepingu jõustumiseni või kuni uue lepingu ajutise kohaldamiseni liidu ja AKV riikide vahel, olenevalt sellest, mis toimub varem, ning põhineb käesolevale otsusele lisatud AKV-ELi suursaadikute komitee otsuse eelnõul.
            AKV-ELi koostöölepingu sätteid kohaldatakse kooskõlas selle artikli 95 lõike 4 eesmärgiga.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 18. november 2019
            
               
                  Nõukogu nimel
               
               
                  eesistuja
               
               J. LEPPÄ
            
         
         
            (1)  ELT L 317, 15.12.2000, lk 3. AKV-ELi koostöölepingut on muudetud 25. juunil 2005 Luxembourgis alla kirjutatud lepinguga (ELT L 209, 11.8.2005, lk 27) ja 22. juunil 2010 Ouagadougous alla kirjutatud lepinguga (ELT L 287, 4.11.2010, lk 3).
         
            (2)  AKV-ELi ministrite nõukogu 23. mai 2019. aasta otsus nr 1/2019 AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimise kohta [2019/920] (ELT L 146, 5.6.2019, lk 114).
      
      
         
            EELNÕU
            AKV-ELi SUURSAADIKUTE KOMITEE OTSUS nr …/2019,
            …,
            võtta vastu AKV-ELi koostöölepingu artikli 95 lõike 4 kohased üleminekumeetmed
            AKV-ELi SUURSAADIKUTE KOMITEE,
            võttes arvesse koostöölepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous, (1) eriti selle artikli 15 lõiget 4 ja artikli 16 lõiget 2 koostoimes artikli 95 lõikega 4,
            ning arvestades järgmist:
            
                        (1)
                     
                     
                        Koostöölepingule ühelt poolt Aafrika, Kariibi mere ja Vaikse ookeani piirkonna riikide rühma (AKV) ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous (edaspidi „AKV-ELi koostööleping“), jõustus 1. aprillil 2003 ja seda kohaldatakse kuni 29. veebruarini 2020.
                     
                  
                        (2)
                     
                     
                        Septembris 2018 alustati kooskõlas AKV-ELi koostöölepingu artikli 95 lõike 4 esimese lõiguga läbirääkimisi uue AKV-ELi koostöölepingu (edaspidi „uus leping“) sõlmimiseks. Kuna uus leping ei ole kehtiva õigusraamistiku aegumise kuupäevaks kohaldamiseks valmis, on vaja vastu võtta üleminekumeetmed, et pikendada AKV-ELi koostöölepingu sätete kohaldamist.
                     
                  
                        (3)
                     
                     
                        AKV-ELi koostöölepingu artikli 95 lõike 4 teise lõigu kohaselt võib AKV-ELi ministrite nõukogu vastu võtta üleminekumeetmed, mida võib vaja minna enne uue lepingu jõustumist.
                     
                  
                        (4)
                     
                     
                        23. mail 2019 delegeeris AKV-ELi ministrite nõukogu üleminekumeetmete vastuvõtmise volitused AKV-ELi koostöölepingu artikli 15 lõike 4 kohaselt AKV-ELi suursaadikute komiteele (2).
                     
                  
                        (5)
                     
                     
                        Seepärast on asjakohane, et AKV-ELi suursaadikute komitee võtab AKV-ELi koostöölepingu artikli 95 lõike 4 kohaselt vastu otsuse pikendada AKV-ELi koostöölepingu kohaldamist kuni 31. detsembrini 2020 või kuni liidu ja AKV riikide vahelise uue lepingu jõustumiseni või kuni uue lepingu ajutise kohaldamiseni, olenevalt sellest, mis toimub varem.
                     
                  
                        (6)
                     
                     
                        AKV-ELi partnerluslepingu sätteid kohaldatakse eesmärgiga säilitada ühelt poolt liidu ja selle liikmesriikide ning teiselt poolt AKV riikide vaheliste suhete järjepidevus. Seega ei ole need üleminekumeetmed ette nähtud AKV-ELi koostöölepingu muutmiseks, nagu on sätestatud selle artikli 95 lõikes 3,
                     
                  ON VASTU VÕTNUD KÄESOLEVA OTSUSE:
            
               Artikkel 1
               AKV-ELi koostöölepingu kohaldamist pikendatakse kuni 31. detsembrini 2020 või kuni liidu ja AKV riikide vahelise uue lepingu jõustumiseni või kuni uue lepingu ajutise kohaldamiseni, olenevalt sellest, mis toimub varem.
            
            
               Artikkel 2
               Käesolev otsus jõustub 1. märtsil 2020.
            
            
               …,
               
                  
                     AKV-ELi suursaadikute komitee nimel
                  
                  
                     eesistuja
                  
               
            
            
               (1)  ELT L 317, 15.12.2000, lk 3. AKV-ELi koostöölepingut on muudetud 25. juunil 2005 Luxembourgis alla kirjutatud lepinguga (ELT L 209, 11.8.2005, lk 27) ja 22. juunil 2010 Ouagadougous alla kirjutatud lepinguga (ELT L 287, 4.11.2010, lk 3).
            
               (2)  AKV-ELi ministrite nõukogu 23. mai 2019. aasta otsus nr 1/2019 AKV-ELi suursaadikute komiteele AKV-ELi koostöölepingu artikli 95 lõike 4 kohaste üleminekumeetmete vastuvõtmise otsuse tegemise volituste delegeerimise kohta [2019/920] (ELT L 146, 5.6.2019, lk 114).